Tó wónaanídę́ę́ʼ bisóodi ałchiní

éí Tó Wónaanídi Bilagáana Bikéyah dóó Binááʼádaałtsʼózíidi hadahóólįįd jiní. Dííshjį́į́góó éí Náhookǫsjí kéyah dah siʼánígíí bikááʼgóó dóó Nahatʼeʼiitsoh Bikéyahdi dahólǫ́ ałdóʼ. Ndaʼałkaahí dóó ééʼdeetįįhii éí "Sus scrofa" deiłníigo dayózhí.
Ánoolinígíí
Tó wónaanídę́ę́ʼ bisóodi daʼałchinígíí éí 4–6di adéesʼeez áníłnééz, áádóó éí 100–200 dahidídloʼ áníłdáás. Honeezkʼazgi bisóodi dahinánígíí éí deesdoigiʼígíí yilááh ádaníłtso łeh. Bitsʼíís éí diłhiłgo daalbá dóó daalzhin, áádóó éí daʼditłʼoʼ; łaʼ éí łigaigo daalkizh. Bisóodi daʼałchinígíí biyáázh éí łigai dóó łichíiʼgo danéedǫ́ǫ́z.

Chʼiyą́
Tó wónaanídę́ę́ʼ bisóodi daʼałchinígíí éí daʼałchozh dóó daʼalghałgo naakai — chʼil bikétlʼóól dóó tłʼoh deiłchozh; naaldlooshii yázhí (naʼastsʼǫǫsí da, naʼashǫ́ʼii da) deilghał; neeshchʼííʼ dóó tséchʼil binááʼ dóó chʼosh yázhí deildeeł.